**I Z V J E Š Ć E**

sa 7. redovne sjednica Općinskog vijeća Općine Kršan održane dana 14. prosinca 2023. godine, u općinskoj vijećnici Općine Kršan na kojoj je prisustvovalo svih 13 vijećnika Općinskog vijeća Općine Kršan.

Na sjednici Općinskog vijeća Općine Kršan razmatrani su i usvojeni sljedeći akti:

**1. Verifikacija zapisnika:**

sa 6. redovne sjednice Općinskog vijeća Općine Kršan održane dana 08. prosinca 2023.

**2. Odluka o korištenju dijela sredstava komunalne naknade na području Općine Kršan za 2024.**

Odlukom o korištenju dijela sredstava komunalne naknade na području Općine Kršan utvrđuje se, da će se dio sredstava komunalne naknade u iznosu od 193.833,00 €, koristiti za financiranje i održavanje objekata predškolskog, školskog, zdravstvenog i socijalnog sadržaja, javnih građevina sportske i kulturne namjene u vlasništvu Općine Kršan.

planira se koristiti za slijedeće namjene:

- održavanje škola i vrtića u iznosu od 7.000,00 €,

- održavanje dječjih igrališta u iznosu od 10.000,00 €,

- održavanje sportskih objekata u iznosu od 30.000,00 €,

- dogradnja dječjeg vrtića Kockica u Kršanu u iznosu od 146.833,00 €.

**3. Proračun Općine Kršan za 2024. godinu i Projekcija za 2025. i 2026. godinu sa pripadajućim Programima:**

**3.1. Program izgradnje, adaptacije i održavanja poslovnih i stambenih objekata na području Općine Kršan za 2024. u iznosu od 4.722.319,00 €**

**3.2. Program planova, studija, projekata i podloga na području Općine Kršan za 2024. u iznosu od 202.350,00 €**

**3.3. Program utroška sredstava šumskog doprinosa na području Općine Kršan za 2024. u iznosu 1.140,00 € i sastavni je dio Programa održavanja komunalne infrastrukture**

**3.4. Program održavanja komunalne infrastrukture na području Općine Kršan za 2024. u iznosu 1.123.000,00 €**

**3.5. Program građenja komunalne infrastrukture na području Općine Kršan za 2024. u iznosu 921.024,15 €**

**3.6. Program javnih potreba u kulturi Općine Kršan za 2024. u iznosu od 85.548,25 €**

**3.7. Program javnih potreba u sportu Općine Kršan za 2024. u iznosu od 88.700,00 €**

**3.8. Program socijalne skrbi Općine Kršan za 2023. u iznosu od 211.278,00 €**

**3.9. Program mjera zaštite pučanstva od zarazne bolesti i javnih potreba zdravstvene zaštite Općine Kršan za 2024. u iznosu od 53.880,00 €**

**3.10. Program školskog i ostalog obrazovanja i predškolskog odgoja Općine Kršan za 2024. u iznosu od 948.682,00 €**

**3.11. Program korištenja sredstava ostvarenih od naknade za promjenu namjene poljoprivrednog zemljišta i korištenje sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu RH na području Općine Kršan za 2024. u iznosu od 128.420,00 €**

**4. Proračun Općine Kršan za 2024. godinu i Projekcija za 2025. i 2026.**

Za 2024. godinu planirani prihodi i primici iznose 9.822.762,00 € to:

prihodi poslovanja – 8.030.650,40 €

prihodi od prodaje nefinancijske imovine – 1.792.111,60 €

primici od financijske imovine i zaduživanja – 0,00 €.

Za 2024. planirani rashodi i izdaci iznose 10.255.966,15 € i odnose se na:

rashode poslovanja – 3.918.807,28 €

rashode za nabavu nefinancijske imovine – 6.018.624,15 €

izdatke za financijsku imovinu i otplate zajmova –318.534,72 €.

**7. Odluka o izvršavanju Proračuna Općine Kršan za 2024. godinu**

Ovom se Odlukom uređuje struktura prihoda i primitaka te rashoda i izdataka Proračuna Općine Kršan za 2024. godinu, njegovo izvršavanje, opseg zaduživanja i jamstava Općine Kršan, upravljanje javnim dugom te financijskom i nefinancijskom imovinom, prava i obveze korisnika proračunskih sredstava, pojedine ovlasti načelnika Općine Kršan, te druga pitanja u svezi sa izvršavanjem Proračuna u granicama propisanima Zakonom o proračunu.

**6. Plan upravljanja pomorskim dobrom na području Općine Kršan za razdoblje 2024. do 2028.**

Ovaj Plan donosi se na temelju odredaba novog Zakona o pomorskom dobru i morskim lukama ("Narodne novine" broj 83/23). Ovim Planom uređuju se uvjeti i način upravljanja pomorskim dobrom u općoj upotrebi na području općine Kršan za razdoblje od 2024. do 2028.

Planom su naročiti propisane:

- planirane aktivnosti na pomorskom dobru i prioritete njihove realizacije;

- izvore sredstava za njihovu realizaciju;

- plan održavanja pomorskog dobra u općoj upotrebi;

- plan gradnje na pomorskom dobru građevina koje ostaju u općoj upotrebi;

- plan davanja dozvola na pomorskom dobru;

- plan nadzora ovlaštenika dozvola na pomorskom dobru.

Na temelju Plana upravljanja pomorskim dobrom izvršno tijelo jedinice lokalne samouprave dužno je do 1. veljače tekuće godine objaviti javni natječaj za dodjelu dozvola na pomorskom dobru u službenom glasilu, na oglasnoj ploči, na službenim mrežnim stranicama jedinice lokalne samouprave i najmanje u jednom dnevnom listu.

**7. Odluka o redu na pomorskom dobru na području Općine Kršan**

Ova Odluka također se donosi se na temelju odredaba novog Zakona o pomorskom dobru i morskim lukama ("Narodne novine" broj 83/23), kojim je propisano je da predstavničko tijelo jedinice lokalne samouprave, u svrhu održavanja reda na pomorskom dobru, na prijedlog izvršnog tijela jedinice lokalne samouprave, donosi odluku o redu na pomorskom dobru.

Odlukom o redu na pomorskom dobru uređuje se sustav mjera i radnji kojima se osigurava zaštita i održavanje pomorskog dobra u općoj upotrebi na području općine Kršan.

**8. Odluka o izmjeni Statuta Općine Kršan**

Odlukom se usklađuje Statut Općine s odredbama Zakon o izmjenama i dopunama Zakona o savjetima mladih (Narodne novine 83/23), na način da Općina Kršan osniva Savjet mladih kao savjetodavno tijelo koje promiče i zagovara prava, potrebe i interese mladih na području Općine Kršan.

Način osnivanja, izbor članova i djelokrug njihova djelovanja te druga pitanja od značaja za rad savjeta mladih regulirat će se posebnom odlukom Općinskog vijeća.

**9. Odluka o lokalnim porezima**

Pravni temelj za donošenje ove Odluke Zakon o izmjenama i dopunama Zakona o lokalnim porezima („Narodne novine“, broj 114/23).

Odlukom se utvrđuje da:

- porez na potrošnju i nadalje ostaje u visini od 3% osnovice prodajne cijene bez poreza na dodanu vrijednost.

- porez na kuće za odmor s dosadašnjih 10,50 kuna/ m² odnosno 1,39 €/m² povisuje se na 3,00 €/m² korisne površine kuće za odmor.

**10. Konačne odluke o prodaji nekretnina**

Općinsko vijeće Općine Kršan donijelo je dana 23. studenog 2023. Odluku o objavi natječaja za prodaju 6 nekretnina u vlasništvu/suvlasništvu Općine Kršan u k.o. Plomin. Javni Natječaj za prodaju nekretnina objavljen je dana 27. studenog 2023. s rokom dostave prijave na natječaj 8 dana, tj. zaključno s danom 5. prosinca 2023. Komisija za provođenje natječaja za prodaju nekretnina dana 11. prosinca 2023. javno je otvorila pristigle ponuda. Za sve nekretnine pristigle su pravovaljane ponude. Po provedbi postupka utvrđeno je da se nekretnine prodaju kupcima: Marinu Pleše, Veri Pleše, Mladenu Demarinu i Goranu Bulajiću. Provedbom natječaja ostvareno je ukupno 98.413,00 €.

**11. Odluka o otpisu potraživanja**

Ovom Odlukom otpisuju se zastarjela i sporno naplativa potraživanja s osnova općinskih poreza i kamata u ukupnom iznosu od 7.487,82 eura prema podacima iz porezno-knjigovodstvene evidencije Odsjeka za utvrđivanje i naplatu poreza i vlastitih prihoda Upravnog odjela za proračun i financije Istarske županije od dana 6.prosinca 2023. godine, a sve sukladno Općem poreznom zakonu.

**12. Odluka o izmjeni i dopuni Odluke o koeficijentima za obračun plaće službenika i namještenika u JUO Općine Kršan**

Ovom odlukom smanjuje se koeficijent službeniku Referentu - komunalnom redaru od sadašnjih 2,21 na novih 1,79 zbog smanjenja stručne spreme sa VSS na SSS, te povećava se koeficijent službeniku – Višem referentu za komunalno gospodarstvo i poljoprivredni redar sa 1,94 povećava na 2,10., VŠS, zbog preuzimanja dijela poslova komunalnog redara.

**OPĆINSKO VIJEĆE OPĆINE KRŠAN**

Kršan, 15. prosinca 2023.

Općinski načelnik

Izvješće za WEB stranicu sastavila:

Pročelnica JUO

Glorija Fable RomanCarić mag.iur.

KLASA: 024-05/23-01/7

URBROJ: 2163-22-23-27